Драго Маневски

Драго Маневски  (, Скопско,  – Требош, , ) бил македонски бранител, припадник на единицата „Лавови“ и учесник во воениот конфликт во Македонија во 2001 година. Загинал во заседа на 11 ноември 2001 во заседата Требош.
 Животопис 
 Живот, војната 2001 и заседата „Требош“ 

Драго Маневски е роден 1966 година во скопското село Марино. Учествува во војната 2001 година во Македонија. Загинува како еден од последните жртви за време на кризнта 2001 година кај тетовското село Требош.
Настанот се случил кога албанските терористи на 11 ноември 2001 година во околу 19 часот, од заседа поставена на двете страни на патот кон селото Требош, отвориле оган врз возила на МВР. Од едниот бункер терористите пукале со автоматски пушки, додека од фортификациското утврдување од спротивната страна стрелале со рачен фрлач за гранати и со „зоља“. Во првото возило од колоната, џип „лада нива“, во кое се наоѓал еден од загинатите полицајци, терористите пукале со автоматско оружје.

Во исто време, од бункерот од другата страна на патот, албанските бандити со по една граната од „зоља“ и од рачен фрлач го погодиле второто возило од колоната, оклопниот транспортер „БТР“. Во транспортерот загинале двајцата полицајци.

Улогата на Драго и останатите убиени во заседата во Требош беше да извршат обезбедување на просторот каде што требаше да почнат активностите за ексхумација на киднапирани и убиен Македонци. Драго загинува на 35 годишна возраст заедно со Бобан Трпков и Оливер Петрушевски.

Драго беше женет и имал две деца. Во негова чест во родното Марино е подигнат споменик. Драго Маневски посмртно е одликуван со медал за храброст од Претседателот на Р Македонија.

 Поврзано 

 Заседа Требош (2001)

 Наводи 

Категорија:Македонски бранители
Категорија:Припадници на ЕБИ „Лавови“